**PROJEKT**: Eko pjevalice, eko pričalice, eko radilice

**Voditeljice projekta učiteljice**: Marija Didović, Marina Fistanić, Martina Milina, Marija Kalajžić, Đeni Žuljević

U projektu je sudjelovalo 80 učenika među kojima su djeca s posebnim potrebama kao i djeca odjela Nastava kod kuće (dijete koje je u pripremi za transplataciju organa i dijete koje je prošlo transplataciju). To su učenici 1.b , 1.f, 3.a i 5. b razreda. Projekt je trajao cijelu školsku godinu 2019./2020. Učenike smo tijekom godine učili što je ekologija, reciklaža, kako čuvati prirodu od zagađenja, kako se priroda zagađuje, izrađivali razne proizvode od prirodnih materijala ali i recikliranjem.

Izrađivali smo razne proizvode recikliranjem: ribice od CD, od najilonskih kesica izrađivali smo kostime za maškare – Eko navijačice, od plastičnog pribora za jelo lutkice, od ribarske mreže i školjkica kostime za maskenbal.

Učiteljica glazbene kulture Marija Didović je došla na ideju da od plastičnog otpada – boca i kanta, staklenki napravimo glazbene instrumente koje smo koristili na satovima Glazbene kulture.

Od prirodnih materijala smo izrađivali nakit, ukrasne vrećice, božićne ukrase koje smo prodavali za Advent. Zarađeni novac donirali smo potrebitim učenicima naše škole.

Izrađivali smo plakate, crteže s temom prirode. Učili da proljetnice ne treba brati pa smo radili papirnate koje su krasile naš dom i školu. Izrađivali smo i razne kukce, životinje od otpada – starog papira, kartona, žice, konopa, drva. Od školjkica smo izrađivali ukrasne predmete.

Često smo s djecom šetali po prirodi, učili promatrajući u prirodi. Organizirali radionice za roditelje koje su s veseljem pohađali i bili sa svojom djecom na likovnim i edukativnim radionicama. Podržavali i sudjelovali u svim eko akcijama u gradu i školi. Skupljali stari papir, išli na izvanučioničku nastavu gdje nam je priortet bila zaštita prirode i okoliša, učenje o održivom razvoju.

Mi učiteljice smo i volonterke Društva Naša Djeca Grada Omiša i prošle smo edukaciju Bajkaonica te smo u sklopu projekta pripovijedanja priča, školsku kao i svu djecu grada, u raznim prigodama upoznavali s temom ekologije, čuvanja prirode pripovijedajući priče s eko tematikom.

Samo djelić našeg rada šaljemo Vam u dva videa koja prilažemo.